# שו"ת נושא מס 5- המאפיינים

# חלק א- בחקיקה

דוגמא לשאלות ותשובות:

1. הצג את אחד מהחוקים האלה: חוק חג המצות או חוק יסוד מקרקעי ישראל (3 חורף תשעב)

**הצגת חוק אחד: "חוק חג המצות" או "חוק יסוד מקרקעי ישראל":**

הצגה — 100%

**חוק חג המצות**

— החוק אוסר על בעלי עסקים להציג חמץ בפומבי למכירה / לצריכה במשך כל ימי הפסח.

— החוק אינו חל ביישובים שבהם רוב התושבים / מרבית העסקים אינם של יהודים / בתחומי יישוב שיתופי שבו בתי העסק מיועדים לצורכי המקום בלבד.

**חוק יסוד מקרקעי ישראל**

— מקרקעי ישראל הם אדמות הלאום.

— כל אדמות הלאום אינן ניתנות למכירה )במכר או בדרך אחרת( / ניתנות להחכרה בלבד

— ]אדמות הלאום שבבעלות קק"ל אינן יכולות להיות מוחכרות ללא יהודים. )מכיוון שמטרת קק"ל הייתה לרכוש אדמות להתיישבות יהודית על פי חוק הקק"ל ותקנונה.([

1. דוגמא: הצג את חוק יסודות המשפט (11 קיץ תשע)

1 . חוק יסודות המשפט:

הצגה — 40%

הסבר — 60%

הצגה:

רכיבים נדרשים: — החוק מגדיר כיצד שופט אמור לקבל החלטה: פונה לחקיקה / לפסיקה.

פונה

— החוק מגדיר כיצד שופט אמור לקבל החלטה אם אין תשובה במקורות קיימים:

לעקרונות של מורשת ישראל.

)עקרונות החירות, הצדק, היושר והשלום( ופוסק לפיהם.

הסבר:

**ביסוס:** כותב המאמר מציין שהחוק דורש מהשופטים לבסס את פסיקתם במקרים מסוימים על ערכים הלקוחים ממקורות היהדות. או: שר המשפטים דוגל בשימוש נרחב יותר במשפט העברי.

**קישור:** חוק זה הוא חוק יסודות המשפט המפנה את השופטים למשפט העברי / השופטים משלבים בפסיקתם ערכים הלקוחים ממקורות היהדות. או:שימוש נרחב יותר בחוק יסודות המשפט, המפנה למשפט העברי.

#### תרגול

1. ערוץ תקשורת גרמני פרסם תחקיר שעל פיו רשויות השלטון בגרמניה אינן עושות די כדי להביא למשפט שמונה פושעי מלחמה שהשתתפו ברצח המוני של יהודים בשואה. בעקבות פרסום התחקיר,ראשי ארגונים יהודיים הפועלים לאיתור פושעי מלחמה קראו לממשלת ישראל לפעול כדי להביא את שמונת פושעי המלחמה לישראל, ולשפוט אותם בהתאם לחוק הישראלי. **שאלה 18, בגרות קיץ תשע"ח**

* ציין והצג את ה**חוק**שעליו התבססה הקריאה של ראשי הארגונים. הסבר כיצד חוק זה בא לידי ביטוי בקטע.

1. הסוכנות היהודית אחראית מטעם המדינה על הקשר עם קהילות יהודיות בתפוצות. לאחרונה יזמה הסוכנות מיזם חדש בו שליחים ישראליים ששבו ארצה משליחות בתפוצות יקבלו כלים ועזרה בשמירה על קשר מול קהילותיהם גם לאחר סיום השליחות. בכיר הדגיש כי מהלך זה יחזק את הקשר בין מדינת ישראל לעם היהודי בתפוצות וכן יסייע לשמר את המורשת היהודית של כל קהילות העם היהודי. לדבריו במהלך זה, הסוכנות היהודית מצליחה לקיים באופן משמעותי ואמיץ את אחד מחוקי היסוד.

* ציין והצג את חוק היסוד שעליו התבסס בכיר בסוכנות. הסבר כיצד חוק זה בא לידי ביטוי בדברי הבכיר.

1. הצג שניים מחוקי המדינה, והסבר כיצד הם מבטאים את האופי היהודי של מדינת ישראל.
2. הציגו שני מאפיינים יהודיים של מדינת ישראל המופיעים בחוק יסוד- ישראל- מדינת הלאום של העם היהודי.

# חלק ב מרחב ציבורי

### דוגמא לשאלה ותשובה

1. דוגמא: הצג שני ביטויים לאופי היהודי של מדינת ישראל במרחב הציבורי. (קיץ תשעח) השפה העברית: שמשה בעבר כשפת הקודש, איחדה את העם היהודי לאורך הדורות כשפת התנ"ך. השפה הרשמית של מדינת ישראל ושפתם של רוב האזרחים בה, החוקים בכנסת ופסיקת בתי המשפט מקנים עדיפות לשפה העברית : החוקים נכתבים בעברית, חוק האזרחות קובע כי לצורך קבלת אזרחות נדרשת ידיעת מה של השפה העברית. גם הכרזת העצמאות מציינת את החייאת השפה העברית כמרכיב משמעותי בתקומת העם.

לוח השנה העברי: הלוח העברי משמש לוח שנה רשמי בישראל לצד הלוח הלועזי. משמש לקביעת מועדי החגים היהודים והלאומיים. מדינת ישראל מגדירה את חגי התורה המעוגנים בלוח העברי כימי מנוחה רשמיים. קיימת חובה להשתמש בתאריך העברי כל גבי כל מסמך רשמי מטעם המדינה.

סמלי המדינה: מייצגים את הערכים והמורשת  של העם היהודי. הסמלים מפורטים בחוק יסוד הלאום. הסמל- מורכב ממנורה שמסמלת את מנורת הזהב בבית המקדש ומוזכרת בתנ"ך. מתחתיה מופיע השם "ישראל" ביטוי למורשת ולהיסטוריה היהודית. ההמנון- מבטא במילותיו את כיסופי העם היהודי לשוב לארץ ישראל ולחדש בה חירות מדינית ולאומית. הדגל- מזכיר בצבעיו ובצורתו את טלית התפילה ואת בגדי הכהן הגדול, במרכזו מגן דוד כסמל יהודי.

1. הסבר כיצד אחד מסמלי המדינה מבטא את היותה של ישראל מדינה יהודית (4 קיץ תשע)

כיצד אחד מסמלי המדינה מבטא את היותה של ישראל מדינה יהודית:

הסבר אחד — 100%

דגל המדינה: הפסים שעל הדגל מדמים את הטלית, שהיא תשמיש קדושה יהודי, ומגן הדוד הוא סמל יהודי מסורתי. /

צבעי תכלת ולבן שאובים מהמסורת היהודית )בגדי הכהן הגדול(.

ההמנון: מילות "התקווה" מבטאות את כיסופי העם היהודי לארץ ישראל ואת השאיפה לעצמאות יהודית

בארץ–ישראל.

סמל המדינה: בסמל המדינה מופיעה המנורה מבית המקדש )תחריט שער טיטוס( / המנורה היא סמל יהודי עתיק / תיאור המנורה ובצדה ענפי זית מופיע במקרא.

##### תרגול

1. הצג שני ביטויים לאופי היהודי של מדינת ישראל **במרחב הציבורי**. **(שאלה 3, בגרות קיץ תשע"ח)**
2. הצג שניים מסמלי המדינה, והסבר כיצד הם מבטאים את האופי היהודי של מדינת ישראל.
3. במדינת ישראל מתקיים דיון ציבורי בשאלה אם צריך לשנות את מילות ההמנון "התקווה". יש הטוענים כי צריך להשאיר את המילים כמו שהן, ולעומתם יש הטוענים כי צריך לשנות את המילים כך שיתאימו גם לאלה שאינם יהודים.

* הבע את עמדתך בעניין זה. הצג שני נימוקים המתבססים על מושגים מתחום האזרחות – נימוק אחד **לעמדתך** ונימוק אחד (אחר) **לעמדה המנוגדת**לשלך.

1. בישראל קיים ויכוח לגבי השפה הרשמית של המדינה. יש התומכים בהפיכת השפה העברית לשפה הרשמית היחידה של מדינת ישראל, ויש המבקשים שיהיו שתי שפות רשמיות: עברית וערבית.

הבע את עמדתך בעניין זה. הצג שני נימוקים המתבססים על מושגים מתחום האזרחות – נימוק אחד **לעמדתך** ונימוק אחד (אחר) **לעמדה המנוגדת**לשלך.

1. " יש הטוענים כי על המדינה לשנות את הדגל וההמנון  כדי להיות מדינת כל אזרחיה ויש המתנגדים לגישה זו."

הבע את עמדתך בעניין זההצג שני נימוקים התומכים בעמדתך, ומתבססים על מושגים מתחום האזרחות.  
בתשובתך התבסס על  "התקווה לא תמות" המאמר של שלמה אבינרי ו המאמר נפש ישראלי הומייה מאמר מתוך עיתון הארץ.

הבע את עמדתך בעניין זה. הצג שני נימוקים התומכים בעמדתך, ומתבססים על מושגים מתחום האזרחות.

# חלק ג בין הציבורי לפרטי

1. באחד מסופי השבוע בצעה חברת רכבת ישראל עבודות פיתוח ותשתית בתחנת הרכבת בת"א. כמה חברי כנסת דרשו להפסיק את ביצוע העבודות בשבת. לטענתם, פעילות זו מנוגדת להסכם בין דתיים לחילוניים בישראל, שאותו יש לכבד משום שהוא מאפשר חיים משותפים בין המגזרים. הנהלת חברת הרכבת הודיעה שהיענות לדרישת חברי הכנסת לדחות את העבודות לתחילת השבוע, תאלץ את החברה להשבית את הפעלת הרכבת בחלק מן הקווים במהלך השבוע, וייגרם נזק לציבור. בתגובה קבוצות אזרחים יצאו לפעולות מחאה ברחבי הארץ, הניפו שלטים והפגינו נגד הפגיעה שתיגרם לנוסעים בשל השבתת הרכבת. (שאלה מבגרות חורף תשע"ז)
2. ציין והצג את **ההסכם** לפתרון המחלוקת בין דתיים לחילוניים שלפיו יש לפעול, על פי טענת חברי הכנסת. הסבר כיצד הסכם זה בא לידי ביטוי בקטע.
3. ציין והצג את **הזכות** שבאה לידי ביטוי בפעולות של קבוצות האזרחים. הסבר כיצד זכות זו באה לידי ביטוי בקטע.